Title: EXPORTNO - IMPORTNÁ BANKA SLOVENSKEJ REPUBLIKY
Author: exim
Last saved by: spano
Company: eximsr

Predkladacia správa

	EXIMBANKA SR predkladá návrh rozpočtu na rok 2004 v zmysle § 31 zákona č. 80/1997 Z. z. o Exportno–importnej banke SR v znení neskorších predpisov v nadväznosti na termíny ustanovené na spracovanie, posudzovanie a schvaľovanie návrhu štátneho rozpočtu SR na rok 2004. 

	Návrh rozpočtu EXIMBANKY SR na rok 2004 je zostavený v štruktúre:

A.	Základné východiská, ciele a nástroje
B.	Obchodné aktivity a ich zdrojové zabezpečenie
C.	Rozpočet aktív a pasív
D.	Rozpočet nákladov a výnosov
E.	Hospodársky výsledok

Základným cieľom návrhu rozpočtu je ďalšie zintenzívnenie obchodných aktivít EXIMBANKY SR v prospech podpory zahraničnoobchodnej výmeny Slovenskej republiky pokračujúcou reštrukturalizáciou jej disponibilných zdrojov. Návrh rozpočtu EXIMBANKY SR na rok 2004 kladie pritom dôraz i na racionalizáciu vlastnej činnosti a zvýšenú pozornosť venuje riadeniu rizík z bankovej, poisťovacej i prevádzkovej činnosti.

Návrh rozpočtu EXIMBANKY SR na rok 2004 prerokovala Rada banky na svojom zasadnutí dňa 19.09.2003 a Dozorná rada dňa 29.09.2003. Ministerstvo financií predložilo svoje stanovisko dňa 08.10.2003. Súčasťou materiálu je aj vyhodnotenie pripomienkového konania. Po prerokovaní vo vláde SR bude v súlade s § 6, ods. 1 zákona č. 80/1997 Z. z. v znení neskorších predpisov predložený Národnej rade SR na schválenie.

Materiál nemá finančný, ekonomický, environmentálny vplyv ani vplyv na zamestnanosť. Z uvedeného dôvodu neobsahuje príslušné doložky.